Diari Oficial de la Generalitat Valenciana


Sumari del DOGV 8620, del 26-08-2019 (2019/8029)

Informació pública de l'estudi d'integració paisatgística del projecte d'aparcament dissuasiu per a vehicles lleugers al carrer del Tribunal dels Aigües.
---------------------------------------------------------------------------------------------------------------------------------------------------------

### Dades del document

Número de DOGV
:   8620

Data del DOGV
:   26-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/8029


Data del document
:   02-08-2019

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * administració local
    * pla d'urbanisme

Informació pública de l'estudi d'integració paisatgística del projecte d'aparcament dissuasiu per a vehicles lleugers al carrer del Tribunal dels Aigües. [2019/8029]  
  
L'Alcaldia Presidència, mitjançant el Decret del dia 1 d'agost de 2019, ha dictat la següent resolució:  
«Vist el projecte d'obres denominat ?Aparcament dissuasiu per a vehicles lleugers al carrer del Tribunal de les Aigües a Quart de Poblet (València)?, redactat per l'arquitecte José Cano Pérez, que inclou l'estudi d'integració paisatgística i el corresponent pla de participació pública.  
  
Resultant que l'objectiu de l'actuació és dotar el municipi d'una infraestructura consistent en la construcció d'un aparcament dissuasiu per a vehicles lleugers, de manera que servisca per a reduir la circulació del vehicle privat pel nucli urbà i centre de la població, d'acord amb les propostes derivades del PMUS. L'aparcament als afores del municipi contribueix a una reducció del CO2 al centre del municipi i comporta, a més, la millora del barri del Riu Túria mitjançant regeneracions urbanes i paisatgístiques.  
Considerant que l'article 6 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, disposa que els estudis d'integració paisatgística valoren els efectes sobre el caràcter i la percepció del paisatge de plans, projectes i actuacions amb incidència en el paisatge, i estableixen mesures per a evitar o mitigar els possibles efectes negatius, conforme amb l'annex II de l'esmentada llei, i que aquests instruments se sotmetran en tot cas a participació pública i consulta a les administracions públiques afectades perquè es pronuncien en un termini màxim igual al del procediment del document al qual acompanye.  
En virtut d'això, resolc:  
  
Primer. Sotmetre al tràmit de participació pública l'estudi d'integració paisatgística del projecte «Aparcament dissuasiu per a vehicles lleugers al carrer del Tribunal de les Aigües de Quart de Poblet», redactat per l'arquitecte José Cano Pérez, en mèrit i de conformitat amb el que s'ha exposat.  
  
Segon. Donar publicitat de l'estudi d'integració paisatgística juntament amb l'enquesta que acompanya a aquest, mitjançant la seua publicació en la pàgina web municipal (tauler d'anuncis) i la publicació del corresponent anunci de la present resolució en el Diari Oficial de la Generalitat Valenciana, per termini d'un mes a comptar des de la referida publicació, durant el qual qualsevol interessat podrà presentar al·legacions i suggeriments al referit estudi d'integració paisatgística.  
  
Ho mana i signa la tinent d'alcalde, a Quart de Poblet, l'1 d'agost de 2019, en virtut de la delegació efectuada pel Decret d'alcaldia número 1839/2019, de 5 de juliol de 2019, i jo, el secretari, en prenc raó en el llibre de resolucions de l'Alcaldia, en el número corresponent.»  
  
Cosa que es fa pública als efectes establits en l'esmentada resolució.  
  
  
Quart de Poblet, 2 d'agost de 2019.- L'alcaldessa accidental: Cristina Mora Luján.